**ROMÂNIA**

**JUDEȚUL SUCEAVA**

**MUNICIPIUL CÂMPULUNG MOLDOVENESC**

**PRIMAR**

Nr. \_\_\_\_\_ din \_\_\_\_\_\_\_\_ 2019

**EXPUNERE DE MOTIVE**

**la proiectul de hotărâre privind aprobarea acordului de colaborare între municipiul Câmpulung Moldovenesc și Asociația „E.C.H.O. România” din Câmpulung Moldovenesc în vederea organizării evenimentului „ZILELE MEDICALE CÂMPULUNGENE”**

 Din perspectiva preocupării actuale pentru îmbunătăţirea sănătăţii populaţiei şi a calităţii serviciilor de sănătate oferite, municipalitatea este deschisă la propuneri de genul celei avansate de Asociația „Echo România”, reprezentată dr. Gavril Mihali, medic primar Dermato-Venerologie, prin care ne-a solicitat sprijinul financiar și logistic în vederea organizării evenimentului „ZILELE MEDICALE CÂMPULUNGENE”, în perioada 6-7 iunie 2019.

 Aflat la prima ediție, evenimentul își propune să reunească lectori de prestigiu de la Universitățile de Medicină și Farmacie „Gr. T. Popa”, Iași și „Iuliu Haţieganu”, Cluj-Napoca. Tema aleasă va fi una de actualitate şi de mare importanţă pentru sănătatea publică în general.

În cadrul evenimentului vor fi dezbătute teme de actualitate, ce acoperă mai multe specialități medicale: cardiologie, urgențe, urologie, dermatologie, psihiatrie. Manifestarea se adresează medicilor de diverse specialități, farmaciștilor și asistenților medicali, în special celor din zona de munte a județului Suceava: Câmpulung Moldovenesc, Vatra Dornei și Gura Humorului.

 Având în vedere costurile mari pentru organizarea acestui eveniment, Asociația solicită municipalității un sprijin financiar în valoare de 6000 lei.

 Manifestarea va contribui la promovarea zonei și la creșterea gradului de atractivitate pentru personalul medical la nivelul spitalului .

 Cu aceste precizări, iniţiez prezentul proiect de hotărâre pe care îl supun spre dezbatere și aprobare Consiliului local.

**PRIMAR,**

**Negură Mihăiță**